**Լրագրողների և գնորդների ճանաչողական այց Հայաստան**

**Հիմնական նպատակներ**

Մամուլի ներկայացուցիչների և գնորդների շրջայցի հիմնական նպատակներն են․

*1․Հայկական գինեգործության և գինու մշակույթի ներկայացում․* Հայաստանի հարուստ գինեգործական ավանդույթների, ներառյալ ավանդական և ժամանակակից գինեգործական պրակտիկան:

*2․ Միջազգային մեդիայի հետ համագործակցություն․* ստեղծել և զարգացնել գործընկերային հարաբերություններ միջազգային մամուլի և ոլորտային ազդեցիկ մեդիա ներկայացուցիչների հետ:

*3․ Հայկական գինեգործության մասին հրապարակումների պատրաստում․* նյութերի պատրաստում և հրապարակման ապահովում միջազգային տարբեր մեդիաներում և սոցհարթակներում։

*4․ Հայկական գինիների խթանում․* օգնել հայաստանյան գինիների ճանաչելիության բարձրացմանը միջազգային շուկայում՝ խթանելով ինչպես արտահանմանը, այնպես էլ հնարավոր նոր գործընկերների ձեռքբերմանը։

*5․ Գինեգործարանների այցելություններ և գործարար կապեր․* ստեղծել պայմաններ միջազգային գնորդների և տեղական գինեգործարանների միջև գործարար կապերի հաստատման համար, որը կարող է խթան հանդիսանալ նոր առևտրային հնարավորությունների և համագործակցությունների համար:

*6․ Գինու զբոսաշրջության զարգացում․* նպաստել Հայաստանի գինեգործական զբոսաշրջության զարգացմանը՝ ներկայացնելով այն որպես հետաքրքիր ուղղություն գինու սիրահարների համար:

**Լրագրողների և գնորդների ճանաչողական այց Հայաստան (այսուհետ՝ Ծրագիր)** նախնական օրակարգով նախատեսված այցելություններ և ծառայությունների կազմակերպում ու մատուցում.

**Ընդհանուր տեղեկատվություն**

**«Լրագրողների և գնորդների ճանաչողական այցը Հայաստան» ծրագրի շրջանակներում 2024 թվականի հոկտեմբեր ամսին իրականացվելու է երկու խումբ հյուրերի այցելություն Հայաստանի Հանրապետություն` հոկտեմբեր ամսվա առաջին կեսին լրագրողների (առավելագույնը 12 անձ), հոկտեմբերի երկրորդ կեսին` գնորդների (առավելագույնը 12 անձ)։**

**Օր 0 Հյուրերի դիմավորում**

Ծրագրի հյուրերի դիմավորում Երևանի «Զվարթնոց» միջազգային օդանավակայանում (հյուրերի դիմավորումը պետք է իրականացվի **երկու խումբ հյուրերի համար՝ հոկտեմբեր ամսվա առաջին կեսին լրագրողների (առավելագույնը 12 անձ), հոկտեմբերի երկրորդ կեսին` գնորդների (առավելագույնը 12 անձ)** և դեպի հյուրանոց տեղափոխման կազմակերպմում՝ Պատվիրատուի կողմից ներկայացված հյուրերի ժամանման ժամանակացույցին համապատասխան։

**Օր 1** **(Ծառայությունը մատուցվելու է երկու անգամ՝ 2024թ. հոկտեմբեր ամսվա առաջին կեսին և երկրորդ կեսին) ք. Երևան, Կոտայքի մարզ**

* Ծրագրի մեկնարկի արարողության համար հյուրանոցի կոնֆերանս սրահի ամրագրում մինչև 20 անձի համար, որը պետք է կահավորված լինի պրոյեկտորով, էկրանով, բարձրախոսով, ապահովված լինի ինտերնետ WiFi կապով, սեղանին դրված լինի բնական ջուր։
* Ծրագրի մասնակից 12-15 անձի տեղափոխում **Վայն Վորքս** գինու գործարան։
* Ծրագրի մասնակից 12-15 անձի տեղափոխում **Մանուկյան գինու և կոնյակի** գործարան։
* Ծրագրի մասնակից 12-15 անձի համար ճաշի կազմակերպում **Մանուկյան գինու և կոնյակի** գործարանում (տես **Ճաշացանկ** բաժինը)։
* Ծրագրի մասնակից 12-15 անձի տեղափոխում **Կատարո** գինու գործարան։
* Ծրագրի մասնակից 12-15 անձի տեղափոխում **Գևորգյան գինու գործարան։**
* Ծրագրի մասնակից 12-17 անձի համար **Լավաշ**  կամ համարժեք այլ ռեստորանի ամրագրում **(առանձնացված փակ սրահում՝ նախատեսել նեթվորքինգ անելու համար նախատեսված ֆորմատով),** (նախապես համաձայնեցնել Պատվիրատուի հետ), դեպի ռեստորան տեղափոխման կազմակերպում, ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 2 (Ծառայությունը մատուցվելու է երկու անգամ՝ 2024թ. հոկտեմբեր ամսվա առաջին կեսին և երկրորդ կեսին) Վայոց Ձորի մարզ**

* Ծրագրի մասնակից 12-15 անձի տեղափոխում **Զորահ գինու գործարան**։
* Ծրագրի մասնակից 12-15 անձի տեղափոխում **ՆՈԱ գինու** **գործարանի այգիներ։**
* Ծրագրի մասնակից 12-15 անձի տեղափոխում **Արենի քարանձավ և Նորավանք։**
* Ծրագրի մասնակից 12-15 անձի տեղափոխում **Օլդ Բրիջ գինու գործարան։**
* Ծրագրի մասնակից 12-15 անձի համար ճաշի կազմակերպում **Օլդ Բրիջ** գինու գործարանում (տես **Ճաշացանկ** բաժինը)։
* Ծրագրի մասնակից 12-15 անձի տեղափոխում **Տրինիտի Կանյոն այգիներ։**
* Ծրագրի մասնակից 12-17 անձի համար **Վայն Ռիփաբլիկ** կամ համարժեք այլ ռեստորանի ամրագրում (նախապես համաձայնեցնել Պատվիրատուի հետ), դեպի ռեստորան տեղափոխման կազմակերպում, ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 3 (Ծառայությունը մատուցվելու է երկու անգամ՝ 2024թ. հոկտեմբեր ամսվա առաջին կեսին և երկրորդ կեսին) Արագածոտնի մարզ**

* Ծրագրի մասնակից 12-15 անձի տեղափոխում **Գոլդեն Գրեյփ Արմաս գինու գործարան**։
* Ծրագրի մասնակից 12-15 անձի տեղափոխում **Ոսկեվազ գինու** **գործարան։**
* Ծրագրի մասնակից 12-15 անձի տեղափոխում **Արմենիա Վայն գինու գործարան։**
* Ծրագրի մասնակից 12-15 անձի համար ճաշի կազմակերպում **Արմենիա Վայն** գինու գործարանում (տես **Ճաշացանկ** բաժինը)։
* Ծրագրի մասնակից 12-15 անձի տեղափոխում **Վան Արդի գինու գործարան։**
* Ծրագրի մասնակից 12-17 անձի համար **Ոստան** կամ համարժեք այլ ռեստորանի ամրագրում (նախապես համաձայնեցնել Պատվիրատուի հետ), դեպի ռեստորան տեղափոխման կազմակերպում, ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 4 (Ծառայությունը մատուցվելու է երկու անգամ՝ 2024թ. հոկտեմբեր ամսվա առաջին կեսին և երկրորդ կեսին) Արմավիրի մարզ**

* Ծրագրի մասնակից 12-15 անձի տեղափոխում **Մարան գինու գործարան**։
* Ծրագրի մասնակից 12-15 անձի տեղափոխում **Ալլուրիա գինու** **գործարան։**
* Ծրագրի մասնակից 12-15 անձի համար ճաշի կազմակերպում **Ալլուրիա** գինու գործարանում (տես **Ճաշացանկ** բաժինը)։
* Ծրագրի մասնակից 12-15 անձի տեղափոխում **Կարաս գինու գործարան։**
* Ծրագրի մասնակից 12-15 անձի տեղափոխում **Ոսկենի գինու գործարան։**
* Ծրագրի մասնակից 12-17 անձի համար **Ոսկենի գինու գործարանում** (նախապես համաձայնեցնել Պատվիրատուի հետ) ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 5 (Ծառայությունը մատուցվելու է մեկ անգամ՝ 2024թ. հոկտեմբեր ամսվա առաջին կեսին) Տավուշի մարզ**

* Ծրագրի մասնակից 12-15 անձի տեղափոխում **Իջևանի գինու և կոնյակի գործարան։**
* Ծրագրի մասնակից 12-15 անձի համար ճաշի կազմակերպում **Իջևանի գինու և կոնյակի** գինու գործարանում (տես **Ճաշացանկ** բաժինը)։
* Ծրագրի մասնակից 12-15 անձի տեղափոխում **Հովազ գինու համտեսի սրահ։**
* Ծրագրի մասնակից 12-17 անձի համար **Յասաման ռեստորանում (Սևանի մասնաճյուղ)** կամ համարժեք (նախապես համաձայնեցնել Պատվիրատուի հետ) ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 5 (Ծառայությունը մատուցվելու է մեկ անգամ՝ 2024թ. հոկտեմբեր ամսվա երկրորդ կեսին) ք․Երևան**

* Ծրագրի մասնակից առավելագույնը 80 անձի համար գինու համտեսի միջոցառում կեցության հյուրանոցի համապատասխան սրահում, իսկ եթե հյուրանոցում առկա չէ համապատասխան սրահ, ապա Կազմակերպիչը պետք է ամրագրի սրահ կեցության հյուրանոցից ոչ հեռու այլ հյուրանոցի սրահում («Բեստ Վեստեռն Փլաս Կոնգրես» հյուրանոց կամ համարժեք) որը պետք է ունենա լավ լուսավորվածություն, համալրված լինի թվով 30 համապատասխան սեղաններով, առկա լինի գինու մասնագիտացված բաժակներ (նվազագույնը՝ 100 հատ), շշալցված բնական ջուր, սառույցի ամաններ սառույցով՝ գինու սառեցման համար, թքամաններ, անձեռոցիկներ, գինու հետ համադրվող խորտիկներ (համաձայնեցնելով Պատվիրատուի հետ):
* Ծրագրի մասնակից 12-17 անձի համար **Մեգերյան կարպետ** կամ համարժեք այլ ռեստորանի ամրագրում (նախապես համաձայնեցնել Պատվիրատուի հետ), դեպի ռեստորան տեղափոխման կազմակերպում, ընթրիքի կազմակերպում (տես **Ճաշացանկ** բաժինը) և վերադարձի կազմակերպում դեպի հյուրանոց։

**Օր 6 (Ծառայությունը մատուցվելու է երկու անգամ՝ 2024թ. հոկտեմբեր ամսվա առաջին կեսին և երկրորդ կեսին)**

* Ծրագրի հյուրերի ճանապարհում հյուրանոցից Երևանի «Զվարթնոց» միջազգային օդանավակայան՝ Պատվիրատուի կողմից ներկայացված հյուրերի մեկնելու ժամանակացույցին համապատասխան։

**Օդանավակայանում անհրաժեշտ միջոցառումների կազմակերպում**

Ծրագրի մասնակիցների համար Երևանի «Զվարթնոց» միջազգային օդանավակայանում ժամանման սրահում հյուրերի դիմավորումն իրականացնելիս օգտագործել ցուցանակ ժամանող հյուրի անունով։

**Համակարգում և հաղորդակցություն**

* Ժամանման համակարգում` ժամանման ժամերի և հնարավոր փոփոխությունների մանրամասն համակարգում,
* Իրական ժամանակի թարմացումներ` Պատվիրակությանը իրական ժամանակում թարմացումների տրամադրում թռիչքի կարգավիճակի և այլ համապատասխան տեղեկատվության վերաբերյալ,
* Հաղորդակցման ուղիներ` բոլոր ներգրավված կողմերի միջև կապի հստակ ուղիների ստեղծում:

**Տրանսպորտ**

* Ծրագրի շրջանակներում Հայաստանում գտնվելու ողջ ժամանակահատվածի ընթացքում հյուրերի տեղափոխման համար պետք է հատկացվի մինիմում **19 հարմարավետ նստատեղով «Mercedes Sprinter»** մակնիշի կամ համարժեք միկրոավտոբուս (վարորդով):
* Տրանսպորտային միջոցները պետք է լինեն առավելագույնը ութ տարվա արտադրության, տեխզննում անցած, անվադողերը նոր կամ շատ լավ վիճակում, ձախակողմյան ղեկով, առանց գազաբալոնային համակարգի, օդափոխության և հովացման համակարգերով, անթերի, մաքուր վիճակում և վառելիքով լիցքավորված: Համալրված լինեն առաջին անհրաժեշտության բուժօգնության պարագաներով, սառնարանով, մասնակիցների թվաքանակին համապատասխան ջրերով, ուղեբեռի համար բավարար տեղով։
* Վարորդները պետք է լինեն փորձառու (համապատասխան աշխատանքային փորձով), ներկայանալի տեսքով, վարժ տիրապետեն անհրաժեշտ երթուղիներին։
* Սահմանված երթուղիներն առանց ուշացումների սպասարկելու համար, տրանսպորտային միջոցի անսարքությունների դեպքում Կազմակերպիչը պետք է անմիջապես կազմակերպի այլ տրանսպորտային միջոցի առկայությունը։
* Ծրագրի անցկացման վայրերի և ընտրված հյուրանոցի տարածքներում Ծրագրի անցկացման բոլոր օրերին պետք է առանձնացվեն կայանման վայրեր։

**Կեցություն**

* Առավելագույնը 24 օտարերկրյա ներկայացուցչի համար (**ամրագրումը պետք է լինի երկու խումբ հյուրերի համար՝ հոկտեմբեր ամսվա առաջին կեսին լրագրողների (առավելագույնը 12 անձ), հոկտեմբերի երկրորդ կեսին` գնորդների (առավելագույնը 12 անձ)**) կեցության ամրագրում բարձրակարգ հյուրանոցում **Իբիս, Հոլիդեյ Ինն** կամ համարժեք (4 կամ 5 աստղ) այլ հյուրանոցում՝ 6-7 գիշերակացով։
* Հյուրանոցը պետք է լինի Երևանի կենտրոնում՝ մոտ Հանրապետության հրապարակին, Հյուսիսային պողոտային:
* Հյուրանոցը պետք է ունենա տրանսպորտային միջոցների (միկրոավտոբուս) կայանման համար հարմարավետ կայանատեղի։
* Հյուրանոցը պետք է ունենա Ծրագրի մեկնարկի համար կոնֆերանս սրահ։
* Հյուրանոցը պետք է ունենա պատվիրակության անդամների check-in և

check-out-ի արագացված/հեշտացված կամ օնլայն հնարավորություն։

**Անհրաժեշտ այլ ծառայություններ**

* Ծրագրի մասնակից առավելագույնը 24 անձի համար ապահովել նվերների զամբյուղ՝ ներառելով հայկական արտադրության հուշանվերներ, չորամրգեր և այլն, որը չի գերազանցի 10.000 դրամը (զամբյուղի պարունակությունը համաձայնեցնել Պատվիրատուի հետ)։

**Ճաշացանկ**

Ճաշացանկը (ճաշ և ընթրիք) պետք է ընդգրկի տարբերակված թարմ սնունդ, այդ թվում՝ հայկական խոհանոցից։ Ճաշացանկում պետք է ընդգրկվի.

* նախուտեստ՝ առնվազն հինգ տեսակի (մսի և պանիրների տեսականի),
* աղցաններ՝ առնվազն հինգ տեսակի,
* տաք ուտեստներ՝ առնվազն երեք տեսակի (համաձայնեցնել Պատվիրատուի հետ),
* խավարտներ՝ առնվազն երեք տեսակի,
* հաց՝ առնվազն հինգ տեսակի, այդ թվում՝ հայկական լավաշ,
* համեմունքներ և սոուսներ՝ առնվազն հնգական տեսակի,
* գազավորված և չգազավորված ջուր,
* զովացուցիչ ըմպելիքներ և ոգելից խմիչքներ՝ առնվազն 10 տեսակի, այդ թվում՝ բնական հյութեր, բարձրակարգ չոր և կիսաչոր գինի, 10 տարեկան կոնյակ, գարեջուր, օղի, վիսկի, կոկտեյլներ (համաձայնեցնել Պատվիրատուի հետ),
* սուրճ՝ առնվազն հինգ տեսակի, շաքարավազ և կաթ,
* թեյ՝ առնվազն հինգ տեսակի, շաքարավազ, կիտրոն,
* աղանդներ և քաղցրավենիք՝ առնվազն տասը տեսակի,
* Յուրաքանչյուր ռեստորանի ճաշացանկը պետք է կազմվի Կազմակերպիչի հետ պայմանագիրը կնքվելուց հետո երեք աշխատանքային օրվա ընթացքում և նախապես համաձայնեցվի Պատվիրատուի հետ,
* Ճաշացանկի մեջ ներառել նաև բուսակերների համար նախատեսված ճաշատեսակներ՝ հաշվի առնելով նաև լակտոզայի և գլյուտենի անհանդուրժողականությունը,
* Պրոֆեսիոնալ սպասարկում` պրոֆեսիոնալ և բարեկիրթ սպասարկող անձնակազմ։

**Այլ ծառայությունների մատուցման մասով**

* Կոնֆերանս սրահում սարքավորումների, ձայնագրման և այլ տեխնիկական հարցերի կարգավորման համար՝ 1 տեխնիկ,
* Ծրագրի ողջ ընթացքում հասանելի առնվազն 1 լուսանկարիչ,
* Մանրամասն երթուղի Ծրագրի շրջանակներում,
* Տրանսպորտային պլաններ, ներառյալ տրանսպորտային միջոցների տեսակները և գրաֆիկները,
* Հյուրանոցի ապահովման պայմանավորվածություններ,
* Սննդի կազմակերպում` մենյուներով և սննդակարգի նկատառումներով,
* Նախատեսվող յուրաքանչյուր միջոցառման անցկացման համապատասխան ձևաչափը, բովանդակային և կազմակերպական հարցերը Կազմակերպիչը նախապես համաձայնեցնում է Պատվիրատուի հետ,
* Ծրագրի ողջ ընթացքում հասանելի անգլերենի գերազանց իմացությամբ գիդի ծառայություններ (առավելագույնը 2 օրվա համար),
* Պատվիրատուի կողմից կարող են լինել միջոցառման  օրակարգի փոփոխություններ, որը չի կարող էական ազդեցություն ունենալ պայմանագրային գնի վրա։

**Լրացուցիչ կարգավորումներ**

* Վճարումները կիրականացվեն` հիմք ընդունելով փաստացի մատուցված ծառայությունները։
* Գնային առաջարկի հաշվարկը պետք է իրականացվի մասնակիցների առավելագույն քանակով, կախված մասնակիցների քանակից, վճարումը կկատարվի համապատասխան համամասնությամբ։ Ծառայությունների մատուցումը և վճարումը իրականացվելու է փուլային տարբերակով՝ հիմք ընդունելով Կազմակերպչի կողմից փաստացի մատուցված ծառայությունները և համապատասխան հանձնման-ընդունման արձանագրությունները և օրենսդրությամբ պահանջվող փաստաթղթերը։
* Պատվիրատուի և Կազմակերպչի միջև ստորագրվելիք պայմանագրում ներառված է լինելու նաև միջոցառման  օրակարգը:
* Կազմակերպիչը պետք է լրացնի տեխնիկական բնութագրում ընդգրկված ծառայությունների գումարը ստորև ներկայացված ձևաչափին համապատասխան  բաշխվածությամբ՝

|  |  |  |
| --- | --- | --- |
| **Հ/հ** | **Գնման առարկայի անունը** | **Գումարը (հազ․դրամ)** |
| 1 |  |  |
| 2 |  |  |